SZABÓ JÓZSEF.' ELŐADÁSOK A GEOLÓGIA KÖRÉBŐL. 
39 
könyv iránya és irálya arra való, hogy a nagy közönség igényeinek megfeleljen. 
Ez okból különös szerencsének tartjuk, hogy geológus veteránunk, a hazai termé¬ 
szettudományok népszerűsítésének egyik alapítója és hatalmas oszloposa oly szívesen 
engedett a természettudomáuyi társulat vezetőinek, hogy a 1892. év tele folyamán 
népszerű geológiai előadásokat tartson és még nagyobb szerencsének tartjuk, hogy 
ez előadások kidolgozva és kibővítve a haza nagy közönségének hozzáférhetőkké 
tétettek. A mit a tudomány a geológiában közkincscsé tett, azt Szabó röviden és 
velősen és a mennyire a tétel lényege lehetségessé teszi, világosan és népszerűén 
állítja elénk; különös gonddal dolgozta azt ki, a mi a geológiai tüneményeket 
érthetőkké és fölfoghatókká teszi, de rövidebb ideig időz az egyes formatiók jel¬ 
lemzésénél, jól tudván azt, hogy ezeknek, mint a föld és az élet egyes fázisainak 
alapos leírása az olvasó részéről nagyobb előkészültséget és szélesebb keretet igé¬ 
nyel, mint a mennyit neki egynéhány esti előadás engedett. Egy emberöltő 
munkáját és tapasztalatait fektette le e könyvben és a mit számos hazánkban 
és messze vidékeken tett utazásain látott és tanult, azt itt fölhasználja honfi¬ 
társainak oktatására. Számos (201) nagyobbára a természetben fölvett vagy jeles 
szakmunkákból átvett képpel támogatja magyarázatát és a ki e képeket ugyanazon 
figyelemmel nézi, mint a minő figyelemmel olvassa a szöveget, az bízvást okulni 
fog belőlük. Kívánjuk, hogy mindenki ugyanazon megelégedettséggel és liaza- 
fiui örömmel olvassa végig e derék munkát és kívánjuk Írójának, adassék meg 
neki, hogy az ilyen munkákban még mindig szegény természettudományi irodal¬ 
munkat még több hasonlóval gvarapíthassa! a— 
( 39 ) 
